2017. gada 28. martā Rīkojums Nr. 143

Rīgā (prot. Nr. 16  11. §)

**Par valsts nekustamo īpašumu pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē:

1.1. valsts nekustamo īpašumu (nekustamā īpašuma kadastra Nr. 2700 002 1003) – zemes vienību 1577 m2 platībā (zemes vienības kadastra apzīmējums 2700 002 1003) un trīs būves (būvju kadastra apzīmējumi 2700 002 1003 001, 2700 002 1003 002 un 2700 002 1003 003) – Pils ielā 38, Ventspilī, kas ierakstīts zemesgrāmatā uz valsts vārda Finanšu ministrijas personā, kopā ar divām būvēm (būvju kadastra apzīmējumi 2700 002 1003 004 un 2700 002 1003 005);

1.2. valsts nekustamo īpašumu (nekustamā īpašuma kadastra Nr. 2700 002 1002) – zemes vienību 628 m2 platībā (zemes vienības kadastra apzīmējums 2700 002 1002) un būvi (būves kadastra apzīmējums 2700 002 1002 001) – Kuģinieku ielā 2, Ventspilī, kas ierakstīts zemesgrāmatā uz valsts vārda Finanšu ministrijas personā;

1.3. valsts nekustamo īpašumu "St. Voverova 235 km" (nekustamā īpašuma kadastra Nr. 7866 004 0166) – zemes vienību 0,0675 ha platībā (zemes vienības kadastra apzīmējums 7866 004 0166) – Voverovā, Lendžu pagastā, Rēzeknes novadā, kas ierakstīts zemesgrāmatā uz valsts vārda Centrālās dzīvojamo māju privatizācijas komisijas (valsts akciju sabiedrības "Privatizācijas aģentūra") personā.

2. Pircēji par valsts nekustamajiem īpašumiem maksā *euro*.

3. Finanšu ministrijai nodot pircējiem šā rīkojuma 1.1. apakšpunktā un 1.2. apakšpunktā minētos valsts nekustamos īpašumus 30 dienu laikā no pirkuma līgumu noslēgšanas dienas, sastādot attiecīgus pieņemšanas un nodošanas aktus.

4. Valsts akciju sabiedrībai "Privatizācijas aģentūra" nodot pircējam šā rīkojuma 1.3. apakšpunktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidents Māris Kučinskis

Finanšu ministre Dana Reizniece-Ozola